মঙ্গলবার রাত আটটা পঁয়তাল্লিশ মিনিটে হৃদরোগে আক্রান্ত হয়ে চলে গেলেন ভারতের শ্রেষ্ঠ সঙ্গীতজ্ঞদের অন্যতমা, গিরিজা দেবী। শাস্ত্রীয় সঙ্গীতের জগতে তিনি কিংবদন্তি-স্বরূপ। বেনারস ঘরানার এই গায়িকার মৃত্যুকালে বয়স হয়েছিল ৮৮ বছর। 
মঙ্গলবার সকাল এগারোটা নাগাদ কলকাতার বিএম বিড়লা হাসপাতালে তাঁকে ভর্তি করা হয় বুকে ব্যথার কারণে। সারাদিন চিকিৎসাধীন থাকার পরেও শেষরক্ষা হল না। সন্ধে-রাতেই নিবে গেল ভারতীয় সঙ্গীতজগতের এক উজ্জ্বল নক্ষত্র। পদ্মশ্রী, পদ্মভূষণ, পদ্মবিভূষণ, সঙ্গীত নাটক অ্যাকাডেমি অ্যাওয়ার্ড ইত্যাদি বহু জাতীয় ও আন্তর্জাতিক পুরস্কারে তিনি সম্মানিত।